Document ID: 32006R0478

KOMISIJAS REGULA (EK) Nr. 478/2006
(2006. gada 23. marts),
ar ko nosaka vienotās avansa summas ražošanas maksājumiem cukura nozarē 2005./2006. tirdzniecības gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 19. jūnija Regulu (EK) Nr. 1260/2001 par cukura tirgu kopīgo organizāciju (1), un jo īpaši tās 15. panta 8. punktu,
tā kā:
(1)
Komisijas 2002. gada 20. februāra Regulas (EK) Nr. 314/2002, ar ko paredz sīki izstrādātus noteikumus kvotu sistēmas piemērošanai cukura nozarē (2), 6. pantā paredzēts līdz 1. aprīlim noteikt avansa vienotās summas attiecībā uz ražošanas maksājumiem par kārtējo tirdzniecības gadu, kas jāmaksā cukura, izoglikozes un inulīna sīrupa ražotājiem.
(2)
Aprēķināts, ka maksājumi par 60 % pārsniegs Regulas (EK) Nr. 1260/2001 15. panta 3. punktā minēto pamatmaksājumu maksimālo summu un nesasniegs 60 % no B maksājuma maksimālās summas, kas minēta iepriekšminētā panta 5. punktā. Saskaņā ar Regulas (EK) Nr. 314/2002 7. pantu jānosaka, no vienas puses, pamatmaksājumu avanss 50 % apmērā no maksimālās summas par cukuru un inulīna sīrupu un, no otras puses, B maksājumu avanss 80 % apmērā no aprēķinātā B maksājuma summas par cukuru un inulīna sīrupu. Attiecībā uz izoglikozi avanss saskaņā ar iepriekšminētā panta 3. punktu ir noteikts 40 % apmērā no maksājuma vienotās summas plānotajai cukura pamatprodukcijai.
(3)
Šajā regulā paredzētie pasākumi ir saskaņā ar Cukura pārvaldības komitejas atzinumu,
IR PIEŅĒMUSI ŠO REGULU.
1. pants
Attiecībā uz 2005./2006. tirdzniecības gadu tiek noteiktas šādas vienotās summas, kas minētas Regulas (EK) Nr. 314/2002 6. panta 1. punkta b) apakšpunktā:
a)
6,32 euro par tonnu baltā cukura kā pamatražošanas maksājuma avanss par A un B cukuru;
b)
42,83 euro par tonnu baltā cukura kā B maksājuma avanss par B cukuru;
c)
5,06 euro par tonnu sausnas kā pamatražošanas maksājuma avanss par A izoglikozi un B izoglikozi;
d)
6,32 euro par tonnu cukura/izoglikozes sausnas ekvivalenta kā pamatražošanas maksājuma avanss par A inulīna sīrupu un B inulīna sīrupu;
e)
42,83 euro par tonnu cukura/izoglikozes sausnas ekvivalenta kā B maksājuma avanss par B inulīna sīrupu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 23. martā

Labels: 7
17
15